Publication: Magyar Közlöny
Issue: MK-1998-37 (Year: 1998, Number: 37)
Era: 1990-2004
Section: a 86/1998. (V. 6.) Korm. rendelethez
Paragraph Index: 218

6. A mintavételi eljárás 6.1. A mintavételi felszerelésnek eleget kell tennie az egyedi azonosítás, a biztonságos tárolás és a sérthetetlenség követelményeinek. 6.2. Az eljárás lényegét és folyamatát a mintavétel előtt a sportolóval ismertetni kell. 6.3. A vizelet-mintavétel egy lezárt, ellenőrzött mintavételi edénybe történik, az adminisztratív helyiségben tartózkodó ellenőr jelenlétében. A korrekt analízis végzéséhez min. 75 ml vizeletre van szükség, amelyből 50 ml-t az „A” feliratú, 25 ml-t pedig a „B” feliratú mintavételi edénybe kell tölteni. 6.4. A manipuláció, illetve a csalás elkerülése érdekében a felesleges ruhadarabokat a versenyzőnek le kell vennie. Mindig azonos nemű doppingellenőr jelenléte szükséges a vizsgálat során. 1998/37. szám 6.5. A versenyző által kiválasztott, előre megszámozott mintaszállító edénypárba tölti a versenyző a vizeletmintát. Mindkét üveget a sportoló jelenlétében le kell zárni, és az egyedi kódot a kísérő űrlapon fel kell tüntetni, amit a versenyző és az általa választott kísérője ellenőriz. 6.6. Ha valamelyik nemzeti, illetve nemzetközi szövetség előírja, akkor a gyűjtőedényben lévő maradék vizelet pH-ját, illetve fajsúlyát meg kell mérni. Ennek eredményét a kísérő űrlapon fel kell tüntetni (a pH 5—7, a fajsúly 1010 vagy e fölött elfogadható). Ezeknek az értékeknek nem megfelelő értékek esetén új vizsgálatot kell végezni. 6.7. A sportolónak nyilatkoznia kell azokról a gyógyszerekről vagy egyéb készítményekről amelyeket a vizsgálatot megelőző 3 napon szedett. Ezeket egyeztetni kell az illetékes nemzetközi szövetség részéről hivatalosan kiadott gyógyszerjegyzékkel. Az adatokat bizalmasan kell kezelni, de feltüntetésük a mintavételi űrlapon szükséges. 6.8. A doppingellenőr által kitöltött mintakísérő űrlapot a sportoló és az őt kísérő személy láttamozza. Bármilyen észrevételt az ellenőrzéssel kapcsolatban ezen az űrlapon kell dokumentálni. 6.9. Az űrlapból példányt kap — a sportoló, — a nemzeti doppingellenőrzési szervezet, — a nemzeti sportági szövetség, és — a laboratórium (ezen a példányon név nem szerepel, csak kódszám).

Source: https://magyarkozlony.hu/hivatalos-lapok/3ea9434d87a9a4aa0614495509162152f803c1ae/dokumentumok/5ccf4cbe1383db53b5d1b0d46e00d25feaff451f/letoltes